VÕISTLUSJUHEND
Eesti meistrivõistluste 8. etapp autokrossis veoautodele ja veobagidele
Tapa sügiss 2008

Registreeritud Eesti Autospordi liidus 107/AK

1. Võistluse koht, aeg, ajakava
1.1.	Võistlus toimub laupäeval, 4. oktoobril 2008. aastal Tapa autokrossirajal

1.2.Võistluse ajakava

10.00-11.00 võistlustele registreerimine, dokumentide kontroll
10.30-11.30 tehniline ülevaatus veoautodele
11.30-12.30 tehniline ülevaatus veobagidele
11.30-13.45 treeningsõidud, ajavõtuga kontrollsõidud.
14.00 Võistlussõidud.
Täpne ajakava ja võistlussõitude tulemused võistluste teadete tahvlil.
Võistluste orienteeruv lõpp kell 19

2. Võistluste organiseerimine ja juhtimine
2.1 Võistlused viiakse läbi vastavuses EAL Võistlusmäärustega autokrossis, kehtivate tehniliste tingimustega, Eesti MV Üldjuhendiga ja antud võistluse juhendiga.

2.2 Võistluse korraldaja Virumaa Autospordiklubi Plekikiisu, tel 56 640 014. Võistluste juhend avaldatakse internetisaitidel www.rally.ee ja www.autosport.ee .
Võistluste meediakajastus internetis aadressil www.rally.ee ja www.kuulutaja.ee

2.3.
Peakohtunik: Jaan Villak
Peaajamõõtja, sekretariaat: Villu Teearu, Krista Teearu
Tehniline komisjon: Aivari Lepik, Marko Luhthein
Rajakohtunike vanem, peakohtuniku asetäitja: Marko Tiitsen
Rajameister: Mart Kork
Direktor: Aivar Ojaperv
Ametlikud isikud kannavad EAL-i oranzhe veste.

3. Rada
3.1. Tapa autokrossirada, pikkus 1200 m, laius 10-16 m, stardis kuni 20 m. Sõidusuund päripäeva. Rajakatteks on kruus, paepinnas. Rada on kivine. Võistlusraja servad on tähistatud kasutatud rehvidega. EAL rajalitsents nr: …

4. Võistlusklassid
4.1. Veoautod GAZ-51/52
4.2. Veoautod GAZ-53
4.3. Veobagid GAZ-51
4.4. Veobagid GAZ 53

5.Osavõtjad, osavõtumaks, registreerumine
5.1 Osavõtjad peavad esitama kehtiva EAL või LAF sõitjalitsentsi, auto tehnilise kaardi, EAL või LAF registreerijalitsentsi ning täidetud osavõtuavalduse.
5.2 Osavõtumaks 600 EEK. Tasumine kohapeal sularahas.
5.3. Eesti meistrivõistluste punkte saavad ainult EAL-i võistlejalitsentsi omavad sportlased. LAF võistlejalitsentsi omavad sportlased lubatakse starti ja nad osalevad üldistel alustel, kuid EMV punkte nad ei saa.

6. Võistluste käik
6.1 Võistluste käik vastavalt üldjuhendile EMV Veoautokrossis 2008.

7. Start
7.1 Stardi paigutus 2-3-2-3-2. Stardisignaal antakse fooriga.

7.2 Valestartijat karistatakse vastavalt võistlusmäärustele ja veoautokrossi üldjuhendile 2008.

7.3 Võistlejaid informeeritakse finišini jäänud ringide arvust eritahvlitega.

8. Protestid
8.1 Proteste võib esitada võistluste peakohtunikule vastavalt EAL Võistlusmäärustikule 15 minuti jooksul pärast mitteametlike tulemuste avaldamist teadetetahvlil. Protestimaks 1000 EEK, auto lahtivõtmisel 3000 EEK.

9. Autasustamine
9.1 Igas masinaklassis autasustatakse kolme paremat karikate ja esemeliste auhindadega. Juhul, kui samas masinaklassis startis viis või vähem võistlejat, võib korraldaja autasustada ainult võitjat. 

9.2 Autasustamine toimub võistluspaigas 30 minutit pärast võistlustulemuste avaldamist ametlikul teadetetahvlil.

10. Vastutus ja kindlustus
10.1 EAL ja võistluste korraldajad ei vastuta võimalike õnnetuste ja nende tagajärgede eest. 

11. Muud
11.1 Vastavalt veoautokrossi üldjuhendile astutab võistleja enda ja oma kaaskondlaste käitumise eest võistluspaigas. Võistluste käigus tekkinud küsimuste, probleemide või ettepanekutega võib võistluse kohtunike poole pöörduda ainult võistleja või tema registreerija klubi esindaja. Võistlussõidu toimumise ajal kohtunike töö segamine ja takistamine on keelatud ja seda käsitletakse kui ebasportlikku käitumist. Ebasportliku käitumise või kohtunike töö segamise eest on trahv 1000 EEK.

11.2 Boksides on suurimaks lubatud sõidukiiruseks 20 km/h. Lubatud kiiruse ületanud võistlejate käitumine samastatakse ebasportliku käitumisega ning neile kehtivad samad sanktsioonid, mis märgitud punktis 11.1.

11.4 Võistluspaigas liikuvas autos/bagis või mõnes muus sõidukis on lubatud sõita ainult kabiinis/kokpitis. Igasugune astmelaudadel, veokastis või mujal masinate liikumise ajal sõitmine on keelatud. Trahv rikkumise eest on 500 EEK. Trahv määratakse määrust rikkuva meeskonna võistlejale.

11.5 Trahvi määramise õigus võistluspaigas on võistluste peakohtunikul; trahvi tasumata jätmise korral ei lubata võistlejat järgmisesse võistlusstarti või jäetakse välja kuulutamata tema võistlustulemus.